OpenLLM-France/wikimedia huggingface dataset:
# Camilla Collett

Camilla Collett (Kristiansand, 23 de gener de 1813 - Christiania, 6 de març de 1895) va ser una escriptora noruega, reconeguda com la primera intel·lectual feminista en aquest país, així com introductora del realisme en la literatura noruega.
Se suposa que va ser autora o coautora de molts dels textos que publicava el seu marit, Peter Jonas Collett, al diari polític Den Constitusjonelle ("El constitucional"). I ella hi publicà de forma anònima l'assaig feminista Nogle Strikketøisbetragtninger (Algunes consideracions sobre el teixit de punt).
Autora de textos narratius amb protagonistes femenines, va escriure i publicar la seva primera novel·la de manera anònimaː Amtmandens Døttre (‘Les filles del governador’, 1855), quan tenia més de quaranta anys. L'obra va generar molt d'escàndol per tal com plantejava la manca de capacitat de decisió de les dones sobre les seves pròpies vides, un tema que va ser considerat molt inadequat. Igualment plantejava com l'amor entre home i dona no té sentit si una part de la parella s'ha de mantenir passiva. A ella mateixa no se li va permetre participar en el debat social fins que no va ser casada i sempre que ho fes amb pseudònim.
Al 1873 va publicar per primera vegada signant amb el seu nom,ːera una nova edició de la que havia estat la primera novel·la. Altres títols seus són les seves memòries, I de lange Naetter (‘A les llargues nits', 1863), I de lange Nætter, 1863, que recullen les dificultats de les escriptores, i també obres d'assaig, com Mod Strømmen (Contra el corrent, 1879) i Fra de stummes Leir (‘Amb les de la boca closa’, 1877), un recull d'articles que reivindiquen els drets de les dones mentre posen en evidència la representació que se n'ha fet en la novel·la del segle xix, on apareix com a víctima d'una violència sovint oculta i tolerada.
Camilla Collett fou membre honorària de l'Associació Noruega pels Drets de les Dones, quan es va crear el 1884.
La seva reflexió i la seva obra va sensibilitzar els seus contemporanis i també les noves generacions, que han escoltat la seva veu per millorar la seva societat. Camilla Collett va afirmar "cap nació està civilitzada si no hi ha espai per a les dones".

## Referències

* 1 2 «Camilla Collett». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Camilla Collett» (en anglès). Kvinnemuseet. [Consulta: 3 desembre 2022].
* 1 2 3 4 Bono, Nuria. «Camilla Collett, la mujer que llevó el feminismo a Noruega» (en castellà). Khronos Historia, 16-10-2019. [Consulta: 3 desembre 2022].
* ↑ «Collett, Jacobine Camilla» (en anglès). Nordisk Kvindelitteraturhistorie (Història de la literatura de la dona nòrdica). [Consulta: 3 desembre 2022].
# Pàrtia (satrapia)

Pàrtia (Parθava) fou una satrapia nord-oriental de l'Iran en temps dels aquemènides i dels selèucides. Estava formada per dues satrapies menors: Pàrtia i Hircània. La petita satrapia de Pàrtia estava limitada a l'oest per l'Atropatene, al nord per Hircània, a l'est per Ariana i al sud per Carmània i Persis. Correspon a les regions modernes del Gran Khorasan i Kuhistan. Es creu que al nord-oest anava seguint les muntanyes Elburz, i a l'oest arribava fins a les portes Càspies. Les muntanyes principals eren les Labus o Labutas (probablement les muntanyes Elburz), les Parachoathras (Elwend), i les Masdoranus on habitaven els masdorans. Els rius no eren molt importants i els principals eren el Zioberis o Stiboetes, el Rhidagus, i el Choatres. Els districtes principals eren la Camisene al nord, la Partiene al sud-oest de l'anterior fins a les portes del Caspi (suposat districte d'origen dels parts), la Khoarene (la part occidental, a la frontera amb Mèdia), l'Apavarctene (al sud), i la Tabiene (a la frontera amb Carmània). Les ciutats principals foren Hecatòmpolis (Hecatompylus, capital dels parts i residència reial dels arsàcides) i Apamea Rhagiana. La regió fou ocupada pels parns o parnis que vivien al nord-oest vers el 250 aC, i degut a la similitud de noms foren anomenats parts. La dinastia arsàcida dels parns va establir el seu domini sobre gran part de l'Imperi selèucida a partir de la meitat del segle iii aC. Van governar Pèrsia fins a l'adveniment de la dinastia sassànida de Persis.

## Referències

* ↑ «Pàrtia (satrapia)». Gran Enciclopèdia Catalana. Barcelona: Grup Enciclopèdia Catalana.
* ↑ Smith, William. Dictionary of Greek and Roman Geography (en anglès), 1854.

## Vegeu també

* Imperi Part
# Anacroneuria flavicoronata

Anacroneuria flavicoronata és una espècie d'insecte plecòpter pertanyent a la família dels pèrlids.

## Descripció

* Els adults presenten el cap marró clar i les membranes alars transparents amb la nervadura marró.
* Les ales anteriors dels mascles fan 10-11 mm de llargària i les de les femelles 11.
* La placa subgenital de la femella té quatre lòbuls.
* La nimfa no ha estat encara descrita.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Perú.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Jewett, 1959. Wasmann J. Biol. 17(1):105-114.
* 1 2 Catalogue of Life (anglès)
* ↑ Stark & Sivec, 1998. Scopolia 40:24.
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:316.
* Stark, 2004. Spixiana 27(1):80.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 25 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Tigda

Tigda (en rus: Тыгда) és un poble de l'óblast de l'Amur, a Rússia, que el 2019 tenia 2.972 habitants, pertany al districte de Magdagatxi.

## Referències

* ↑ «Регионы и города России».
# Bunomys chrysocomus

Bunomys chrysocomus és una espècie de mamífer rosegador de la família dels múrids. És endèmica de Sulawesi (Indonèsia), on viu a altituds d'entre 200 i 2.200 msnm. S'alimenta de fruita, vertebrats petits i cucs. El seu hàbitat natural són els boscos de diferents tipus. Es creu que no hi ha cap amenaça significativa per a la supervivència d'aquesta espècie, tot i que està afectada per la destrucció d'hàbitat. El seu nom específic, chrysocomus, significa 'pèl daurat' en llatí.
The major threat is likely to be loss of habitat due to clearance of habitat for agriculture and logging

## Referències

* ↑ Cassola, F. Bunomys chrysocomus. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Bunomys» d'Animalia (en anglès).
# Stepànkovo

«Stepànkovo» té aquests significats:
* Stepànkovo (Mélenki), localitat de l'óblast de Vladímir, a Rússia
* Stepànkovo (Sóbinka), localitat de l'óblast de Vladímir, a Rússia
* Stepànkovo (Múrom), localitat de l'óblast de Vladímir, a Rússia
# Awadeya Mahmoud

Awadeya Mahmoud (àrab: عوضية محمود, ʿAwaḍiya Maḥmūd) (Kordofan del Sud, Sudan, 1963) és la fundadora i presidenta de les cooperatives Women's Food and Tea Sellers i Women's Multi-Purpose a l'estat de Khartum, al Sudan. El 28 de març de 2016, el Departament d'Estat dels Estats Units va anunciar que era una de les destinatàries del Premi Internacional Dona Coratge.

## Biografia

Va néixer el 1963 al sud de la regió de Kordofan i, després del conflicte, la seva família es va traslladar a Khartum. Es va casar i el 1986 va començar a vendre te. Aquesta era una feina humil, però ella volia ajudar més a la seva família. Per això el 1990 va començar una cooperativa que oferia assistència jurídica i suport als seus membres. Va anomenar aquesta entitat Women's Food and Tea Sellers i Women's Multi-Purpose Cooperative.
Amb aquesta entitat podien combatre legalment la confiscació d'equipaments dels membres de la cooperativa per part de les autoritats. No obstant, no va anar bé, i va haver de complir quatre anys de presó després que ella i altres s'endeutessin. Després del seu alliberament, la cooperativa tenia 8.000 membres a Khartum. L'organització va representar a dones desplaçades pel conflicte a Darfur i les Dues Àrees.
El 28 de març de 2016, el Departament d'Estat dels Estats Units va anunciar que era una de les catorze destinatàries del Premi Internacional Dona Coratge. Després de rebre el premi podria haver tornat a la seva ciutat, però va decidir estendre l'abast de la seva organització fora de Khartum.

## Referències

* 1 2 «Biographies of 2016 Award Winners». The U.S. Department of State. [Consulta: 30 març 2016].
* 1 2 «State Department honors 14 leaders from around the world». The New York Times. Arxivat de l'original el 3 de maig 2016. [Consulta: 30 març 2016].
* 1 2 3 Tea lady's journey from Sudan to White House, AFP, 29 April 2016, Emirates 247, Retrieved 9 July 2016
# Camila Vezzoso

Camila Vezzoso (Montevideo, 29 d'octubre de 1993) és una model i reina de bellesa uruguaiana. Va ser coronada com Miss Uruguai 2012 i va representar l'Uruguai en Miss Univers 2012. Després del certamen es va mudar a París, on segueix la seva carrera de model.

## Certàmens

| Any | Certàmen | Descripció |
| 2010 | Elite Model Look | Camilla va ser segona finalista a l'Elite Model Look 2010 d'Uruguai. |
| 2012 | Miss Uruguai | Camila Vezzoso va ser coronada com Miss Univers Uruguai a Montevideo el dijous 31 de maig de 2012 |
| 2012 | Miss Univers | El 2012 va anar a Colòmbia i Veneçuela per a la preparació de maquillatge, oratòria i modelatge, i va representar l'Uruguai en Miss Univers al desembre. |
| 2013 | Miss Continents Units | El 14 de setembre de 2013, Vezzoso va participar en Miss Continents Units 2013, celebrat a Guayaquil, Equador. Va ser 3a finalista. |

## Referències

* ↑ «Camila Vezzoso» (en anglès). Miss Universe. Arxivat de l'original el 2013-01-10. [Consulta: 14 març 2020].
* ↑ «La belleza artiguense que conquista París» (en castellà). TV Show. Arxivat de l'original el 2014-09-15. [Consulta: 14 març 2020].
* ↑ «Uruguay en Miss Universo y Miss Mundo» (en castellà). turisUY. Arxivat de l'original el 2014-09-15. [Consulta: 14 març 2020].
* ↑ «La noche de Miss Universo» (en castellà). La República.
* ↑ «Miss Uruguay 2012, Camila Vezzoso, is photographed by renowned...» (en anglès). seattlepi.com.
* ↑ «Camila Vezzoso, Uruguay» (en anglès). latimes.com.
* ↑ «Purva Rana crowned Vice-Queen at Miss United Continent 2013 - Archives - Indiatimes» (en anglès). Femina Miss.

## Enllaços externs

* Pàgina oficial de Miss Uruguay (castellà)
| Precedit per: Fernanda Semino | Miss Uruguai 2012 | Succeït per: Micaela Orsi |
# Pàrxino

Pàrxino (en rus: Паршино) és un poble de l'óblast de Tula, a Rússia, segons el cens del 2010 tenia 42 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Bunomys torajae

Bunomys torajae és una espècie de mamífer rosegador de la família dels múrids. És endèmic de l'illa de Sulawesi (Indonèsia). Té una llargada total de 156-210 mm, la cua de 160-170 mm, els peus de 36-39 mm, les orelles de 26-28 mm i un pes de fins a 128 g. El pelatge dorsal és marró fosc, mentre que el ventral és gris-groguenc. El seu nom específic, torajae, significa ‘de Toraja’ en llatí.

## Referències

* ↑ Musser, G. «A systematic review of Sulawesi Bunomys (Muridae, Murinae) with the description of two new species» (en anglès). Bulletin of the American Museum of Natural History, vol. 392, 2014, pàg. 1-313.
# Ali Sabri

Ali Sabri (àrab: على صبرى, ʿAlī Ṣabrī) (el Caire, 31 d'agost de 1920 – 3 d'agost de 1991) fou un polític egipci d'origen turc.
Fou un partícip de segona filera a la revolució dels oficials de 1952, sent posteriorment, el cap del Directori d'Intel·ligència General egipci entre 1956 i 1957. Entre el setembre de 1962 i l'octubre de 1965 exercí de Primer Ministre d'Egipte.
Quan Gamal Abdel Nasser morí l'any 1970, Ànwar el-Sadat fou considerat el successor més probable de Nasser mentre que Sabri ho fou en segon lloc. Tant el-Sadat com Sabri van patir atacs de cor després del funeral de Nasser.
Al govern d'el-Sadat fou la segona figura més rellevant tot exercint el càrrec de vicepresident. Tanmateix, poc després que el-Sadat arribés al poder, fou la víctima més notable de la "Revolució correctiva" empesa pel cap d'estat i fou empresonat.
Considerat com a socialista intransigent, sovint fou criticat pel seus orígens de classe alta. El seu pare Abbas-Baligh Sabri i la seva mare Dewlet Shamsi eren descendents de turco-circassians i pertanyien a la classe privilegiada. Sabri fou net del nacionalista Amin Shamsi Pasha (1833-1913), membre de l'Assemblea General i el Consell Provincial que durant el 1881-82 actuà com una de les principals fonts financeres d'Ahmed Urabi. També fou nebot d'Ali Shamsi Pasha (1885-1962), cofundador del partit Wafd i ministre en diverses ocasions durant el regnat del rei Fuad I, sent més tard el primer egipci en dirigir el Banc Nacional d'Egipte, què actuà com a banc central del país. Un dels besoncles paterns de Sabri fou Mohammed Faizi Pasha (1840-1911), un dels directors-generals del Departament Waqf durant el regnat del kediv Abbàs Hilmí II d'Egipte.
El trilingüe Ali Sabri, juntament amb els seus tres germans i una germana, fou criat en el llavors predominantment aristocràtic i europeu suburbi de Maadi, al Caire. També fou membre actiu dels equips de tennis i natació del seu club esportiu.

## Condecoracions

* Gran Comandant Honorari de l'Orde del Defensor del Reialme (1965)

## Referències

* ↑ Goldschmidt, Arthur. Biographical dictionary of modern Egypt (en anglès). Lynne Rienner Publishers, 2000, p. 171. ISBN 1-55587-229-8.
* 1 2 Privileged for Three Centuries: The House of Shamsy Pasha, Elias Press, Cairo, 2011
* ↑ «Senarai Penuh Penerima Darjah Kebesaran, Bintang dan Pingat Persekutuan Tahun 1965» (en bahasa malai). Istiadat.gov.my. Arxivat de l'original el 2018-09-28. [Consulta: 23 novembre 2016].
# Bassa de Senglars de Sant Bartomeu

La Bassa de Senglars de Sant Bartomeu de la Roca del Vallès es troba al Parc de la Serralada Litoral, la qual és més petita que les de les Banyadores i la Creu del Bei.

## Entorn

A banda d'altres arbres grans, els senglars han triat també la soca prima i sense capçada d'un arbre mort (aïllada al mig del camí i semblant a un tòtem dels amerindis nord-americans) per a gratar-se a l'escorça i desprendre's del fang.

## Accés

És ubicada a la Roca del Vallès: pujant des de la Roca del Vallès pel PR C-36, passada la Pedra de les Creus i abans del Plat de Molí, just a la cota 270, surt un corriol a l'esquerra. La bassa està a 120 metres del trencall, al mig del camí. Coordenades: x=443990 y=4602472 z=267.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 140.

## Enllaços externs

* 2013 Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
# Gosling

Gosling és un grup de rock alternatiu, abans conegut com a Loudermilk.

## Loudermilk

El 1995, els amics Davey Ingersoll, Mark Watrous, Shane Middleton i Isaac Carpenter van formar el quartet de rock dur Loudermilk al Tri-Cities de Washington DC. Després de tres anys, van llançar el seu propi àlbum, Man With Gun Kills Three!. American Recordings va sentir un demo seva i, posteriorment les grans discogràfiques van parar-los atenció però després de viatjar amb bandes com Mötley Crue i Megadeth van caure de la discogràfica. DreamWorks Documents els va acollir a principis del 2002. Mesos més tard, van gravar i van llançar el seu primer àlbum oficial The Red Record.

### Gosling

El 2004 va ser un any de canvis per Loudermilk. Modificant l'estil, passant del rock dur al rock alternatiu i canviant el nom pel de Gosling. Van llançar la Gosling PE el 2004. Es va signar un acord amb V2 Records per enregistrar Here Is..., el seu primer àlbum de llarga durada com a Gosling.

## Membres del grup

* Davey Ingersoll - veu, guitarra
* Mark Watrous - Guitarra, Teclat, veu
* Shane Middleton - Bass Guitar
* Isaac Carpenter - bateria, veu

## Discografia
### Àlbums

* Man With Gun Kills Three! (1998)
* The Red Record (8 d'octubre de 2002)
* Here Is... (22 d'agost de 2006)

### EPs

* The Red Record (8 d'octubre de 2002)
* Gosling EP
* Here Is... (22 d'agost de 2006)

### Videografia

* "Mr. Skeleton Wings" (2006)
* "Stealing Stars" (2006)

## Enllaços externs

* Pàgina web oficial
* Myspace pàgina
* Last.fm pàgina
* AMG pàgina
# Serra de Cavalls

La Serra de Cavalls és una serra que forma part de la Serralada Prelitoral catalana. Concretament es troba al nord-est de la Serra de Pàndols.
Forma part dels municipis de Benissanet a la Ribera d'Ebre i Gandesa i el Pinell de Brai a la Terra Alta. La seva elevació màxima és de 659 metres. La Serra de la Vall de la Torre és una prolongació septentrional de la Serra de Cavalls.
Aquesta serralada està inclosa al PEIN Serres de Pàndols-Cavalls (PEIN).

## Història

Al temps de la Guerra Civil Espanyola la Serra de Cavalls i la Serra de Pàndols varen ser l'escenari de violents combats entre diverses unitats lleials a la república —com l'11a Divisió de l'Exèrcit Popular de la República— junt algunes unitats de les Brigades Internacionals, i les tropes insurrectes del General Franco.

## Referències

* ↑ Engel Masoliver, 1999, p. 24.
* ↑ Engel Masoliver, 1999, p. 29.

## Bibliografia

* Engel Masoliver, Carlos. Historia de Las Brigadas Mixtas Del Ejército Popular de la República. Madrid: Almena Ediciones, 1999. ISBN 9788492264476.
# Bunomys karokophilus

Bunomys karokophilus és una espècie de mamífer rosegador de la família dels múrids. És endèmic de l'illa de Sulawesi (Indonèsia). Té una llargada total de 155-190 mm, la cua de 150-205 mm, els peus de 36-42 mm, les orelles de 22-25 mm i un pes de fins a 175 g. El pelatge dorsal és gris fosc, mentre que el ventral va des d'un blanc grisenc fins al gris fosc. El seu nom específic, karokophilus, significa ‘amant del karoko’ en llatí.

## Referències

* ↑ Musser, G. «A systematic review of Sulawesi Bunomys (Muridae, Murinae) with the description of two new species» (en anglès). Bulletin of the American Museum of Natural History, vol. 392, 2014, pàg. 1-313.
# Ixim Khan (Sibèria)

Ixim Khan fou kan del tàtars de Sibèria, en resistència contra Rússia.
Després de la captura d'Ali Khan el 1608, durant uns anys no es parla més dels prínceps xibànides de Sibèria sobre el terreny. Ixim Khan, germà d'Ali Khan, vivia el 1616 amb dos prínceps calmucs, Salbar i Koshur, prop de Semipalàtinsk, a l'Irtix superior quan va atacar les ciutats de Sibèria i Ufa. En aquest temps va escriure per dir que havia intentar oferir la seva submissió als russos. Els arxius d'aquestos l'anomenen tsar, títol que hauria agafat després del 1708, i que seria en realitat kan. La seva oferta de submissió no es va concretar i el 1618 estava aliat als calmucs i va patir severes derrotes a les estepes de l'Irtix i el Tobol, morint un nombre dels seus seguidors tàtars i calmucs i altres foren capturats.
El 1620 Isim, aliat al calmuc Taixa o Saitxak, va anar al llac Xutxie, i va portar la notícia que els calmucs, després d'una greu derrota davant els mongols, fugien a l'oest. Poc després es va casar amb la filla del cap turgut Urlut. En aquest temps els calmucs s'havien estès per totes les estepes occidentals de Sibèria al sud de la frontera russa, que gairebé ocupaven. El 1622 Ishim vivia a Khama Karsgal, al Tobol a set dies de camí de Tiumén. Poc després apareix a la desembocadura del riu Ui prop d'Ufa on havia anat per recuperar a uns tàtars desertors. És la darrera vegada que se l'esmenta.
Probablement mort vers 1625 el va succeir el seu fill Ablai Girim.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Ali Paixà Djanikli

Ali Paixà Djanikli (Istanbul 1720-1785) fou un derebey i militar otomà, fill d'un alt funcionari imperial.
El seu germà gran Suleyman Pasha va establir el seu poder a la regió de Tsaniq (Djanik) i el va acompanyar per més tard agafar la seva successió com a derebey amb el títol de muhassil. Va participar en la guerra russo-turca (1768-1774) lluitant a Geòrgia, Moldàvia i Crimea.
El 1776 fou nomenat serasker de Kars mentre consolidava la seva posició al Tsaniq i estenia els dominis cap a l'est. El 1771 fou nomenat governador del wilayat de Trebisonda que abans havia governat el seu germà Sulayman i va rebre la província en una mena de feu conegut com a malikane; es va estendre fins a Sivas i Erzurum. El gener de 1778 fou nomenat serasker de Crimea, i poc després fou atacat per un derebey rival dels Capanoghlu, instigat pels seus enemics a la cort, i destituït de tots els seus càrrecs, va fugir a Crimea (1779) a la cort del kan mercès a la intercessió del qual fou perdonat el 1781 i va recuperar les seves possessions i els títols.
Va redactar un informe sobre les causes de la derrota turca en la guerra i les reformes a emprendre (1776). Va morir l'estiu del 1785.

## Referències

Lewis, B. «D̲j̲ānīkli Ḥād̲j̲d̲j̲i ʿAlī Pas̲h̲a». Encyclopaedia of Islam, Second Edition., 2012. 20 de març de 2012 <http://referenceworks.brillonline.com/entries/encyclopaedia-of-islam-2/djanikli-hadjdji-ali-pasha-SIM_1994>
# Batalla de Toló

«Batalla de Toló» té aquests significats:
* Batalla de Toló (1707) durant la Guerra de Successió espanyola
* Batalla de Toló (1744) durant la Guerra de Successió Àustria
* Batalla de Toló (1944), alliberament de la ciutat per part de les forces franceses després de l'operació Drac

## Vegeu també

* Setge de Toló, operació militar de 1793 durant les Guerres Revolucionàries Franceses
* Escorcoll de la flota francesa a Toló durant la Segona Guerra Mundial
# Cal Suriol de Dalt

Cal Suriol de Dalt és una masia de Sant Cugat Sesgarrigues (Alt Penedès) inclosa a l'Inventari del Patrimoni Arquitectònic de Catalunya.

## Descripció

Es tracta d'una Masia estructurada per diversos cossos annexats. Consta de planta baixa, pis i golfes, coberta a dues vessants i carener paral·lel a la façana principal. Compta amb un portal d'arc de mig punt adovellat, finestres de diverses mides i algunes d'elles amb llindes de pedra motllurades.
El conjunt és format per l'edifici principal, que fa d'habitatge, i diverses dependències agrícoles.

## Història

La casa és feta amb un estil renaixentista. A les llindes de les finestres hi ha esculpides les dates 1590 i 1591.

## Referències

* 1 2 3 «Cal Suriol de Dalt». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].